4.2.2022
DA
Den Europæiske Unions Tidende
C 61/31
12. understreger erfaringerne fra covid-19-pandemien og betydningen af at opretholde et højt forbrugerbeskyt­ telsesniveau — også i krisetider.
Udvalget anbefaler derfor, at der foretages de nødvendige lovgivningsmæssige revisioner for at fastslå konsekvenserne af ekstraordinære omstændigheder, der opstår som følge af forbrugeraftaler, før sagen udløses (rebus sic stantibus-klausulen).
En sådan tilgang, hvor der tages hensyn til principperne om foregribelse og fremsynethed, vil øge forbrugerbeskyttelsen; 13. opfordrer Kommissionen til at analysere covid-19-krisens langsigtede indvirkning på europæernes forbrugsmønstre og til at bygge videre på denne analyse i forbindelse med udvikling af fremtidige strategiske EU- initiativer på dette område; 14. bifalder i denne forbindelse initiativerne til støtte for lokale virksomheder, herunder små producenter, og lokalt håndværk; 15. understreger ligeledes, at forbrugerlovgivningen via tydeligere og mere komplet information kan tilskynde til en styrkelse af korte forsyningskæder i landbrugs- og fødevareproduktionen, hvilket vil reducere de drivhusgasemissioner, der er forbundet med transporten af varer.
Udvalget minder i den forbindelse om betydningen af at inddrage de lokale og regionale myndigheder i forbrugerbeskyttelsespolitikkerne; 16. understreger endvidere, at man skal understøtte politikker, der reducerer den digitale kløft, med hensyn til såvel udstyr og territorial dækning som de nødvendige kompetencer.
Den grønne omstilling 17.
Det Europæiske Regionsudvalg påpeger, at bæredygtigt forbrug har afgørende betydning for at nå målene i den grønne pagt; 18. understreger, at forbrugerne i EU spiller en afgørende rolle i den grønne omstilling, og at de derfor skal oplyses og sættes i stand til at træffe oplyste valg på grundlag af sammenlignelige, gennemsigtige og tydelige oplysninger med udgangspunkt i Kommissionens metode om miljøaftryk, navnlig oplysninger om produkternes bæredygtighed og mulighed for reparation samt deres sociale og miljømæssige aftryk.
Disse oplysninger skal være baseret på konsoliderede data og forbrugerforskning.
Det anbefales, at de lokale og regionale myndigheder inddrages i oplysningsarbejdet; 19. understreger, at det er helt afgørende, at man giver forbrugerne mulighed for at træffe et valg baseret på produkternes bæredygtighed, samtidig med at producenterne skal tilskyndes til at forlænge deres produkters levetid.
Udvalget understreger desuden behovet for europæisk lovgivning, der sanktionerer planlagt forældelse og belønner industriel og teknologisk produktion med lang levetid; 20. påpeger, at overgangen til en grøn økonomi kun kan lykkes, hvis efterspørgslen efter bæredygtige produkter og tjenesteydelser ikke begrænser sig til bestemte forbrugergrupper, og understreger i den forbindelse, at der skal sikres adgang til bæredygtige produkter og tjenesteydelser for alle forbrugere, uanset deres økonomiske situation, hvis målene skal realiseres; 21. anbefaler, at der udvikles en helhedsorienteret strategi for forbrugeroplysning, om muligt gennem udarbejdelse af mærkning, hvori der indgår aspekter som bæredygtighed, sundhed, miljøvenlighed, produktets oprindelse med særlig fokus på, om produktet kommer fra EU eller et tredjeland, og fairtrade.
Udvalget understreger endvidere, at det kan være nyttigt i stigende grad at integrere sociale og miljømæssige aspekter i offentlige udbud gennem en række foranstaltninger, herunder fastlæggelse af mindstekrav på miljøområdet i den sektorspecifikke lovgivning som fastsat i den nye handlingsplan for den cirkulære økonomi; 22. understreger, at det er vigtigt, at produktstandarder tager højde for udfordringerne vedrørende bæredygtighed og cirkularitet, og fremhæver i denne forbindelse, at de EU-institutioner, der har ansvaret for udformning af standarder, har en vigtig rolle at spille i denne henseende, navnlig gennem udvikling af standarder, der gør det muligt at fastlægge, hvorvidt et produkt er »grønt« eller »bæredygtigt«; 23.
understreger betydningen af at forbedre og garantere samspillet mellem de forskellige ordninger;
24. anbefaler, at man kombinerer en undersøgelse af det betimelige i at forlænge den lovbestemte garantiperiode for forbrugsgoder med bedre forbrugerinformation om produkternes forventede levetid; 25. anbefaler, at det undersøges, om der bør indføres en ordning for forhåndsgodkendelse af miljøanprisninger og miljømærker i stil med den ordning, der gælder på sundhedsområdet;